b'\n_START_ARTICLE_\nEsclavitud sexual\n_START_PARAGRAPH_\nL\'esclavitud sexual \xc3\xa9s una de les formes d\'esclavitud del segle XXI que genera un moviment econ\xc3\xb2mic diari de grans dimensions i que compta amb milers de v\xc3\xadctimes en el cam\xc3\xad._NEWLINE_La viol\xc3\xa8ncia contra les dones i les nenes \xc3\xa9s, probablement, la violaci\xc3\xb3 dels Drets Humans m\xc3\xa9s habitual, i que afecta a un major nombre de persones._NEWLINE_La declaraci\xc3\xb3 dels Drets Humans de 1948, en l\'article 4, senyala que: _NEWLINE_"Ning\xc3\xba no ser\xc3\xa0 sotm\xc3\xa8s a esclavitud o servitud: l\'esclavitud i el tr\xc3\xa0fic s\xc3\xb3n prohibits en totes llurs formes".\n_START_SECTION_\nCauses\n_START_PARAGRAPH_\nL\'esclavitud sexual \xc3\xa9s un fenomen multicausal, que conjuga factors econ\xc3\xb2mics, culturals, psicol\xc3\xb2gics, socials, familiars i afectius. Entre algunes de les seves causes s\xe2\x80\x99anomenen les seg\xc3\xbcents: estrat\xc3\xa8gies de superviv\xc3\xa8ncia de les v\xc3\xadctimes i les seves fam\xc3\xadlies, les incompet\xc3\xa8ncies parterals, els d\xc3\xa8ficits en l\xe2\x80\x99\xc3\xa0mbit educacional, expectatives consumistes, migracions, la discriminaci\xc3\xb3 de g\xc3\xa8nere, problem\xc3\xa0tiques que afecten en l\xe2\x80\x99\xc3\xa0mbit familiar com la viol\xc3\xa8ncia familiar, l\xe2\x80\x99ab\xc3\xbas sexual, les noves tecnologies, aix\xc3\xad com el maltracte i el treball infantil o la situaci\xc3\xb3 del carrer._NEWLINE_Aquesta esclavitud sexual es causada, en gran part, per la desigualtat de g\xc3\xa8nere, la qual permet que la demanda d\xe2\x80\x99esclaus sexuals prosperi per la falsa creen\xc3\xa7a que no hi ha dany o delicte en comprar els cossos de dones o nenes._NEWLINE_Totes les formes d\xe2\x80\x99esclavitud tenen caracter\xc3\xadstiques comunes: els esclaus s\xc3\xb3n for\xc3\xa7ats a treballar, s\xc3\xb3n propietat o estan controlats per una altra persona, s\xc3\xb3n deshumanitzats i tractats com a mercaderies, i for\xc3\xa7ats f\xc3\xadsica i psicol\xc3\xb2gicament i incapa\xc3\xa7os de escapar.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nLes conseq\xc3\xbc\xc3\xa8ncies per tota persona que \xc3\xa9s v\xc3\xadctima d\xe2\x80\x99esclavitud sexual s\xc3\xb3n de tipus f\xc3\xadsic i de tipus psicologic; tot i aix\xc3\xad, quan es tracta de nens o nenes les conseq\xc3\xbc\xc3\xa8ncies s\xc3\xb3n molt m\xc3\xa9s severes degut a l\xe2\x80\x99esc\xc3\xa0s desenvolupament f\xc3\xadsic i emocional dels menors per tolerar aquests abusos.\n_START_SECTION_\nTreballadores sexuals\n_START_PARAGRAPH_\nLa prostituci\xc3\xb3 \xc3\xa9s un negoci que involucra transicions en dos mercats: un mercat real i un mercat clandest\xc3\xad._NEWLINE_El mercat real s\xe2\x80\x99expressa des de la negociaci\xc3\xb3 de la prestaci\xc3\xb3 de serveis sexuals acordats entre la prostituta i el client. L\xe2\x80\x99acord realitzat es mant\xc3\xa9 en secret, impl\xc3\xadcit en l\xe2\x80\x99acord, el que assegura al client el silenci de la prostituta. En general, els homes prefereixen que ning\xc3\xba s\xc3\xa0piga que compren aquest tipus de serveis, perqu\xc3\xa8 l\'explotaci\xc3\xb3 comercial de la prostituci\xc3\xb3 \xc3\xa9s il\xc2\xb7l\xc3\xadcita i s\xe2\x80\x99estigmatitza i censura._NEWLINE_El mercat clandest\xc3\xad es relaciona amb l\xe2\x80\x99explotaci\xc3\xb3 o facilitaci\xc3\xb3 de la prostituta, que es sol dur a terme en cases de massatges, saunes, prost\xc3\xadbuls, entre altres; amb divulgaci\xc3\xb3 massiva i constant en els classificats dels diaris, pagines web i revistes dirigides al p\xc3\xbablic mascul\xc3\xad. Aquests tenen com a atractiu principal la prostituci\xc3\xb3 de dones, la qual promou l\xe2\x80\x99objectivaci\xc3\xb3 de la figura femenina, ja que \xc3\xa9s vista com una mercaderia._NEWLINE_Ambd\xc3\xb3s mercats inclouen originalment a dues persones, caracteritzades com una pobre, la venedora o prostituta, i l\xe2\x80\x99altra, de millors condicions i poder de compra, que \xc3\xa9s el comprador. En algunes situacions, enter la venedora i el comprador sorgeix una tercera figura que, en la transici\xc3\xb3 comercial, \xc3\xa9s representada per l\xe2\x80\x99intermediari, facilitador, proxeneta, el qual actuen sols o organitzats en xarxes. La xarxa forma part de les emprenedories que tenen com a fi l\xe2\x80\x99explotaci\xc3\xb3 de la prostituci\xc3\xb3, tamb\xc3\xa9 \xc3\xa9s comuna l\xe2\x80\x99associaci\xc3\xb3 d\xe2\x80\x99altres activitats relacionades amb el m\xc3\xb3n del crim.\xc2\xa0_NEWLINE_Aquesta prostituci\xc3\xb3 s\xe2\x80\x99ent\xc3\xa9n com una de les formes m\xc3\xa9s extremes de viol\xc3\xa8ncia contra les dones, \xc3\xa9s una ficci\xc3\xb3 parlar d\xe2\x80\x99un contracte sexual com si fos un contracte laboral, quan les relacions entre dones i homes s\xc3\xb3n asim\xc3\xa8triques respecte a domini i opressi\xc3\xb3. Denominar treball a aquesta practica \xc3\xa9s legitimitzar, naturalitzar la venda de persones per al consum sexual.\n_START_SECTION_\nMigraci\xc3\xb3, etnicitat i viol\xc3\xa8ncies sexuals\n_START_PARAGRAPH_\nEl tr\xc3\xa0fic de persones i, particularment, de dones \xc3\xa9s una activitat present a la hist\xc3\xb2ria de la humanitat. Milers d\xe2\x80\x99\xc3\xa9ssers humans han estat objecte d\xe2\x80\x99aquesta inhumana activitat, i sent esclavitzats han enriquit a altres \xc3\xa9ssers humans, en el cas de dones a m\xc3\xa9s del seu tr\xc3\xa0fic i comer\xc3\xa7 han estat lligats a la seva objectivaci\xc3\xb3 sexual._NEWLINE_El tr\xc3\xa0fic de dones ha estat conegut com tracta de blanques, degut a a magnitud de les atrocitats comeses al voltant del tr\xc3\xa0fic de dones europees, llatinoamericanes, asi\xc3\xa0tiques, africanes, que es coneix com a \xe2\x80\x9ctr\xc3\xa0fic de persones\xe2\x80\x9d._NEWLINE_Amb freq\xc3\xbc\xc3\xa8ncia es fan distincions i difer\xc3\xa8ncies entre migraci\xc3\xb3 i tr\xc3\xa0fic, vinculant la primera, a activitats del mercat laboral, com el servei dom\xc3\xa8stic per exemple. D\xe2\x80\x99altra banda, es realitza una associaci\xc3\xb3 entre tr\xc3\xa0fic i prostituci\xc3\xb3, i aix\xc3\xad mateix en l\xe2\x80\x99imaginari col\xc2\xb7lectiu s\xe2\x80\x99associa comunament aquesta activitat a m\xc3\xa0fies, que utilitzant la viol\xc3\xa8ncia participen en l\xe2\x80\x99\xc3\xa8xode de dones per exercir la prostituci\xc3\xb3. No obstant, \xc3\xa9s necessari aclarir que la migraci\xc3\xb3 amb finals de prostituci\xc3\xb3 no est\xc3\xa0 sempre lligada al tr\xc3\xa0fic de dones, tot i que un gran nombre de casos si est\xc3\xa0 vinculada a pr\xc3\xa0ctiques d\xe2\x80\x99explotaci\xc3\xb3. D\xe2\x80\x99altra banda, la migraci\xc3\xb3 de persones que cerquen inserci\xc3\xb3 en el marcat laboral i en activitats diferents a la prostituci\xc3\xb3, tampoc est\xc3\xa0 exempta del contacte amb xarxes o persones amb fins lucratius que es beneficien de l\xe2\x80\x99\xc3\xa8xode i explotaci\xc3\xb3 d\xe2\x80\x99\xc3\xa9ssers humans.\n_START_SECTION_\nViol\xc3\xa8ncies sexuals i conflicte armat\n_START_PARAGRAPH_\nLa viol\xc3\xa8ncia sexual \xc3\xa9s un fenomen est\xc3\xa8s en molts conflictes armats. Tot i aix\xc3\xad, s\'ha desmentit la idea que est\xc3\xa0 present en tots els conflictes armats i que hi pot haver oscil\xc2\xb7lacions. Aix\xc3\xad, durant algunes fases d\xe2\x80\x99un mateix conflicte poden resignar-se elevats nivells de viol\xc3\xa8ncia sexual mentre que en altres moments pot succeir que aquesta viol\xc3\xa8ncia no s\xe2\x80\x99utilitzi. Es tracta per tant d\xe2\x80\x99un fenomen que est\xc3\xa0 \xc3\xa0mpliament est\xc3\xa8s en alguns conflictes, en els que s\xe2\x80\x99han registrat alts nivells de viol\xc3\xa8ncia sexual, mentre que en altres pr\xc3\xa0cticament no existeix const\xc3\xa0ncia de la seva utilitzaci\xc3\xb3 per parts dels actors armats._NEWLINE_La quantificaci\xc3\xb3 de l\xe2\x80\x99impacte de la viol\xc3\xa8ncia sexual en el marc dels conflictes armats \xc3\xa9s una tasca extraordin\xc3\xa0riament complexa, degut a la dificultat per disposar de xifres fiables al respecte. En general, l\xe2\x80\x99impacte de la viol\xc3\xa8ncia sexual sol ser subestimat, ja que \xc3\xa9s un delicte \xc3\xbanic. Les enormes dificultats de les v\xc3\xadctimes per accedir als sistemes de just\xc3\xadcia, aix\xc3\xad com el temor a l\xe2\x80\x99estigma social i, fins i tot, a le repres\xc3\xa0lies per part dels perpetuadors, nom\xc3\xa9s s\xc3\xb3n alguns dels obstacles als quals s\xe2\x80\x99ha de fer front per a poder con\xc3\xa8ixer l\xe2\x80\x99impacte real d\xe2\x80\x99aquesta viol\xc3\xa8ncia.\n_START_SECTION_\nHist\xc3\xb2ria\n_START_PARAGRAPH_\nL\xe2\x80\x99esclavitud sexual ha estat hist\xc3\xb2ricament lligada als conflictes b\xc3\xa8l\xc2\xb7lics, l\xe2\x80\x99esclavisme i a la prostituci\xc3\xb3._NEWLINE_Hi ha escrits mitol\xc3\xb2gics antics que indiquen el car\xc3\xa0cter com\xc3\xba de l\'esclavisme sexual a l\'antiguitat. El cicle \xc3\xa8pic menciona molts exemples d\'aquesta forma d\'esclavatge; inclou la sort reservada pels Aqueus per les dones de Troia despr\xc3\xa9s de la presa d\'\xc3\x80sia Menor._NEWLINE_L\'esclavitud sexual \xc3\xa9s molt estesa al m\xc3\xb3n antic, ja sigui per la prostituci\xc3\xb3 per\xc3\xb2 sobretot per les relacions sexuals entre amos i esclaus dels dos sexes; els testimonis indiquen que aquests eren normal a Roma._NEWLINE_Al m\xc3\xb3n \xc3\xa0rab, l\'explotaci\xc3\xb3 sexual constitueix, per Gordon Murray, "la ra\xc3\xb3 m\xc3\xa9s important per a obtenir esclaves". L\'estatut de concubina tamb\xc3\xa9 \xc3\xa9s reservat \xc3\xbanicament a les esclaves; en cas de tenir infants, aquests eren protegits de la venda i es podien alliberar._NEWLINE_A l\xe2\x80\x99antiga Roma, la prostituci\xc3\xb3 era s\xc3\xadmbol de vergonya. La falta de reputaci\xc3\xb3 era reflectida en la llei, la qual, en la Rep\xc3\xbablica tardana i principis del Principat, la classifica als seus practicants com a infames. Els fragments de fonts legals sobre la prostituci\xc3\xb3 s\xc3\xb3n prim\xc3\xa0riament trobats en el Cos de Dret Civil que va ser compilat en els primers anys del segle VI. A la sexualitat a l\'antiga Roma els qui es dedicaven a la prostituci\xc3\xb3 no tenien perm\xc3\xa8s parlar per uns altres en una cort. Generalment tampoc podien realitzar acusacions i no tenien perm\xc3\xa8s tenir candidatures a magistratures. Podien ser copejats, mutilats o violats amb impunitat._NEWLINE_El tr\xc3\xa0fic de dones i la prostituci\xc3\xb3 a Am\xc3\xa8rica Llatina es remunta a l\'\xc3\xa8poca de la conquesta quan els espanyols, en compliment de la llei de guerra, prenien o lliuraven el "bot\xc3\xad de dones" al vencedor, donant origen al comer\xc3\xa7 sexual i creant establiments per al seu exercici.\n_START_SECTION_\nMarc jur\xc3\xaddic internacional\n_START_PARAGRAPH_\nEl Comit\xc3\xa8 CEDAW ha assenyalat que la criminalitzaci\xc3\xb3 de la prostituci\xc3\xb3 \xc3\xa9s un dels factors que causa discriminaci\xc3\xb3 interseccional en les dones que s\xe2\x80\x99exerceix. Els Estats han d\xe2\x80\x99adoptar totes les mesures apropiades per assegurar els drets de les dones treballadores sexuals, incloent-hi el dret a una vida lliure de viol\xc3\xa8ncia. El Comit\xc3\xa8 ha emfatitzat, en les recomanacions a Alemanya de 2009, que la llei sobre prostituci\xc3\xb3 hauria de tenir per objecte reduir els delictes relacionats amb la prostituci\xc3\xb3.\n_START_SECTION_\nMarc jur\xc3\xaddic catal\xc3\xa0\n_START_PARAGRAPH_\nL\xe2\x80\x99article 7 de la Llei 5/2008, del 24 d\xe2\x80\x99abril, del dret de les dones a erradicar la viol\xc3\xa8ncia masclista inclou, en els principis orientadors en les intervencions dels poders p\xc3\xbablics, criteris que s\xc3\xb3n rellevants en relaci\xc3\xb3 amb les dones treballadores sexuals que poden ser v\xc3\xadctimes de viol\xc3\xa8ncies sexuals.\xc2\xa0\n_START_SECTION_\n2. Migraci\xc3\xb3, etnicitat i viol\xc3\xa8ncies sexuals\n_START_PARAGRAPH_\nLes treballadores migrants, en la mesura que normalment pateixen no nom\xc3\xa9s sexisme, sin\xc3\xb3 tamb\xc3\xa9 racisme i classisme, poden ser objecte de diversos crims amb un cert nivell d\xe2\x80\x99impunitat, que s\xe2\x80\x99agreuja pel desconeixement de la llengua, la manca de xarxes socials, el desconeixement del sistema legal o fins i tot la seva situaci\xc3\xb3 administrativa, entre d\xe2\x80\x99altres. Entre aquestes treballadores, les treballadores dom\xc3\xa8stiques poden patir l\xe2\x80\x99assalt f\xc3\xadsic i sexual dels seus ocupadors. L\xe2\x80\x99assetjament sexual de les treballadores migrants en altres entorns de treball, com en granges o en el sector industrial, \xc3\xa9s un problema arreu del m\xc3\xb3n (vegeu \xc2\xa0 Nacions Unides, 1998). Entre aquests col\xc2\xb7lectius, aquells que han experimentat el racisme s\xc3\xb3n menys propensos a reportar delictes. Poden t\xc3\xa9mer que no se les cregui o que no siguin tractades adequadament. Com a resultat d\xe2\x80\x99aix\xc3\xb2, poden ser reticents a reportar delictes o donar suport a un proc\xc3\xa9s judicial. Tamb\xc3\xa9 les creences culturals i religioses poden impedir que les persones denunci\xc3\xafn els delictes o donin suport a un proc\xc3\xa9s judicials.\n_START_SECTION_\nMarc jur\xc3\xaddic internacional\n_START_PARAGRAPH_\nLa Convenci\xc3\xb3 Internacional sobre la protecci\xc3\xb3 dels drets de totes les persones treballadores migrat\xc3\xb2ries i els seus familiars dispensa protecci\xc3\xb3 expressament a persones treballadores migrat\xc3\xb2ries i els seus familiars no nom\xc3\xa9s quan estiguin treballant efectivament, sin\xc3\xb3 tamb\xc3\xa9 "durant tot el seu proc\xc3\xa9s de migraci\xc3\xb3 i el dels seus familiars, que compr\xc3\xa8n la preparaci\xc3\xb3 per a la migraci\xc3\xb3, la partida, el tr\xc3\xa0nsit i tot el per\xc3\xadode d\xe2\x80\x99estada i d\xe2\x80\x99exercici d\xe2\x80\x99una activitat remunerada a l\xe2\x80\x99Estat d\xe2\x80\x99ocupaci\xc3\xb3, aix\xc3\xad com el retorn a l\xe2\x80\x99Estat d\xe2\x80\x99origen o l\xe2\x80\x99Estat de resid\xc3\xa8ncia habitual". El Comit\xc3\xa8 reconeix que mentre estan en tr\xc3\xa0nsit per pa\xc3\xafsos estrangers, dones i nenes corren un major risc que les agents o els agents de contractaci\xc3\xb3 i les persones \xc2\xa0intermedi\xc3\xa0ries les sotmetin a maltractes f\xc3\xadsics i abusos sexuals. Tanmateix, en el lloc de treball moltes pateixen abusos i maltractaments que inclou assetjament psicol\xc3\xb2gic, f\xc3\xadsic i sexual de les persones ocupadores, les agents o els agents de contractaci\xc3\xb3 o les persones intermedi\xc3\xa0ries.\n_START_SECTION_\nMarc jur\xc3\xaddic catal\xc3\xa0\n_START_PARAGRAPH_\nL\xe2\x80\x99article 2 de la Llei 5/2008, del 24 d\xe2\x80\x99abril, del dret de les dones a erradicar la viol\xc3\xa8ncia masclista, dins la garantia dels drets de les dones, assenyala expressament la situaci\xc3\xb3 de les dones estrangeres quan diu quet otes les dones que es troben en situacions de viol\xc3\xa8ncia masclista, i tamb\xc3\xa9 llurs fills i filles dependents, que visquin o treballin a Catalunya i amb independ\xc3\xa8ncia del ve\xc3\xafnatge civil, la nacionalitat o la situaci\xc3\xb3 administrativa i personal, tenen garantits els drets que aquesta llei els reconeix, sens perjudici del que estableix la legislaci\xc3\xb3 en mat\xc3\xa8ria d\xe2\x80\x99estrangeria i de l\xe2\x80\x99exig\xc3\xa8ncia de determinats requisits per a les diferents prestacions i serveis._NEWLINE_L\xe2\x80\x99article 8.2, en relaci\xc3\xb3 amb la recerca en mat\xc3\xa8ria de viol\xc3\xa8ncia masclista, assenyala que s\xe2\x80\x99ha de considerar l\xe2\x80\x99impacte diferent que t\xc3\xa9 aquesta viol\xc3\xa8ncia en col\xc2\xb7lectius espec\xc3\xadfics de dones._NEWLINE_La situaci\xc3\xb3 de les dones immigrants o que pertanyen a determinades \xc3\xa8tnies i que poden ser v\xc3\xadctimes de viol\xc3\xa8ncies sexuals es troben recollides dins les situacions espec\xc3\xadfiques a qu\xc3\xa8 es refereix el cap\xc3\xadtol 5 del t\xc3\xadtol II de la Llei.\n_START_SECTION_\n3. Viol\xc3\xa8ncies sexuals i conflicte armat\n_START_PARAGRAPH_\nRespecte de les consideracions generals relatives a les viol\xc3\xa8ncies sexuals contra dones en contextos de conflicte armat, ens remetem a l\xe2\x80\x99apartat relatiu al reconeixement de les viol\xc3\xa8ncies sexuals al dret penal internacional i al dret internacional humanitari.\n_START_SECTION_\nMarc jur\xc3\xaddic internacional\n_START_PARAGRAPH_\nAmb relaci\xc3\xb3 al marc jur\xc3\xaddic internacional, reiterem aqu\xc3\xad les disposicions ja comentades i a m\xc3\xa9s a m\xc3\xa9s, \xc3\xa9s interessant analitzar el par\xc3\xa0graf 38 de la RG 27 del Comit\xc3\xa8 CEDAW  sobre dones majors, en qu\xc3\xa8 el Comit\xc3\xa8 assenyala que s\xe2\x80\x99ha de prestar especial atenci\xc3\xb3 a la situaci\xc3\xb3 de les dones majors durant els conflictes armats, tant per les repercussions que tenen en les seves vides, com per la contribuci\xc3\xb3 que aquestes dones poden aportar a la soluci\xc3\xb3 pac\xc3\xadfica dels conflictes i als processos de reconstrucci\xc3\xb3:_NEWLINE_Els Estats membres han de prestar la deguda consideraci\xc3\xb3 a la situaci\xc3\xb3 de les dones d\xe2\x80\x99edat en abordar la viol\xc3\xa8ncia sexual, els despla\xc3\xa7aments for\xc3\xa7osos i les condicions dels refugiats durant els conflictes armats. En abordar aquestes q\xc3\xbcestions, han de prendre en consideraci\xc3\xb3 les resolucions pertinents de les Nacions Unides relatives a les dones i la pau i la seguretat, en particular les resolucions 1325 (2000), 1820 (2008) i 1889 (2009) del Consell de Seguretat._NEWLINE_Aquestes disposicions s\xc3\xb3n rellevants, ja que subratllen la manera com diversos grups de dones han de ser considerats, no nom\xc3\xa9s quant a v\xc3\xadctimes, sin\xc3\xb3 tamb\xc3\xa9 quant a membres importants de la societat que poden aportar amb el seu coneixement i la seva experi\xc3\xa8ncia el desenvolupament de respostes i mesures m\xc3\xa9s adequades per fer front a aquestes viol\xc3\xa8ncies.'